ועדת החינוך, התרבות והספורט, כנסת 25, פרוטוקול מספר 64, 2023-06-12 00:00

יוסף טייב: אני מתכבד לפתוח את ועדת החינוך התרבות והספורט בנושא הצעה לדיון מהיר של חברת הכנסת אימאן ח'טיב יאסין, חבר הכנסת זאב אלקין, חברת הכנסת חוה אתי עטייה, חבר הכנסת יוסף עטאונה וחבר הכנסת משה טור פז, בעניין זכויות הסטודנטים ושכר לימוד בעת שביתות של הסגל האקדמי או מקצועי באוניברסיטאות הציבוריות

יוסף טייב:       אני רוצה לומר שהייתי וזכיתי להשתתף בשדולה להשכלה גבוהה שעומד בראשה חבר הכנסת זאב אלקין

יוסף טייב:  נחשפתי לחשיבות שאנחנו צריכים גם כאן בוועדה, להתכנס ולדון סביב הנושאים הרבים שנוגעים להשכלה גבוהה, אם זה ברמת התקצוב, אם זה ברמת מה שקורה בכלל

יוסף טייב:  אני רוצה לומר בתחילת דברי שאני מתכוון גם לכנס ועדה סביב הנושא של הסיפור של המלגות, שנחשפתי למאות פניות שהגיעו ללשכתי לסיפור הזה של מלגו

יוסף טייב:  פגיעה ישירה, פגיעה ישירה נוספת במזרח ירושלים

יוסף טייב:  פנייה שקיבלתי מחבר הכנסת אחמד טיבי ואנחנו נפעל גם בנושאים האלו

יוסף טייב:  חברת הכנסת אימאן ח'טיב יאסין, בבקשה

אימאן ח'טיב יאסין: צוהריים טובים לכולם

אימאן ח'טיב יאסין:  כבוד היושב ראש, חברי וחברות וחברי הכנסת, נוכחים נכבדים ואני לא יודעת אם יש כאן גם סטודנטים

אימאן ח'טיב יאסין:  אבל גם כאמא של סטודנט אני יודעת מקרוב מה קורה

אימאן ח'טיב יאסין:  וגם כסטודנטית לאורך החיים, אני יודעת כמה הסטודנטים עוברים וכמה אתגרים עומדים בפניהם, וכמה רצון יש כדי לסיים ולצאת לעולם לתרום ולהיתרם ולחיות גם בכבוד

אימאן ח'טיב יאסין:  ומה שקורה בשנים האחרונות, אנחנו היינו בתקופה מאוד מאוד קשה של הקורונה וגם כאן, היו דיונים והתרעתי כי סטודנטים משלמים ובעצם משלמים מלא והם לא מקבלים תמורה עבור מה שהם משלמים

אימאן ח'טיב יאסין:  אפילו הם שילמו על שירותים שהם לא השתמשו בהם בתקופת הקורונה כיוון שהם בכלל לא היו באוניברסיטה

אימאן ח'טיב יאסין:  אמרנו יאללה התקופה עברה למרות כל האותות שלה וההשלכות שלה אנחנו כעת במקום אחר

אימאן ח'טיב יאסין:      אנחנו ראינו גם בשנה האחרונה שביתות חוזרות ונשנות בתוך האוניברסיטאות וגם בתוך המכללות

אימאן ח'טיב יאסין:  ועדיין, הסטודנטים משלמים וממלאים את החובות שלהם והם לא מקבלים תמורה עבור מה שהם משלמים

אימאן ח'טיב יאסין:  אני זוכרת בסמסטר הראשון שהייתה שביתה, לדוגמה הבן שלי עשה מבחן, ונותר עוד יום למועד ב', ובינתיים הסטודנטים לא קיבלו את הציונים שלהם

אימאן ח'טיב יאסין:  אז עם כל הסולידריות של המרצים ועם הדרישות שצודקות הרבה פעמים אבל לא אמור הסטודנט לשמש כלי ולא אמור לשלם מחיר

אימאן ח'טיב יאסין:  ולכן אני לא רוצה להרבות בדיבורים, אבל אני אומרת שזכותו של הסטודנט וגם של המשפחה שלו, שהיא עובדת ועושה כל מה שמוטל עליה כדי לאפשר את תנאי הלמידה, אז חובתה של האוניברסיטה לספק את התנאים האלו ואין ספק שזה קשור גם במדינה וברשויות של המדינה שצריך להסדיר את הדבר הזה

אימאן ח'טיב יאסין:  הלימודים במדינת ישראל, מהמדינות המאוד יקרות, ולצערי הרב אין הרבה גם אופציות מילגות לסטודנטים אז לפחות שנאפשר להם לימודים סדירים, ולא לגרור מהם ולהכביד עליהם עוד יותר, ואני יכולה להבין כאילו למה דווקא בתקופות מסוימות בלימודים כאילו בשנת הלימודים עושים את השביתה הזאת כי יש לה יותר השפעה אבל יותר השפעה זה אומר מכה יותר חזקה לסטודנטים

אימאן ח'טיב יאסין:      ולכן כבודו, אני מבקשת שמהוועדה הזאת יצאו לא רק המלצות, אלא דרישות שיופנו למועצה להשכלה גבוהה שיהיו ברורים

אימאן ח'טיב יאסין:  וכמובן שאין מקום שהסטודנטים ישלמו מחיר אם הם משלמים את החובה שלהם בזה שהם משלמים שכר לימוד

אימאן ח'טיב יאסין:  הם מגיעים ללימודים, לפעמים גם עובדים מאוד קשה מחוץ ללימודים, ובסוף זכותם לסיים בזמן ולקבל את השירות הראוי, גם כדי שיצליחו

אימאן ח'טיב יאסין:  תודה רבה

יוסף טייב: חבר הכנסת זאב אלקין, בבקשה

זאב אלקין: תודה רבה אדוני היושב ראש

זאב אלקין:  אני יחד עם חבריי חברי הכנסת, ביקשתי את הדיון הזה

זאב אלקין:  כמובן בעיצומה של השביתה, שברוך השם בינתיים הסתיימה, וטוב שהיא לא התארחה יותר מדי

זאב אלקין:  אני רוצה בהזדמנות הזאת לברך גם את ראשי האוניברסיטאות וגם מל"ג ות"ת, וכמובן ראשי ארגוני הסגל, על כך שהגיעו להבנות והסכם טוב ונכון

זאב אלקין:      יחד עם זה, האירוע הזה ראוי עדיין לתשומת לב, למרות שהסיבה המיידית נעלמה משתי סיבות

זאב אלקין:  אחת לגבי האירוע עצמו - אומנם זאת הייתה שביתה לא ארוכה, אבל עדיין סטודנטים נפגעו ונכון לשמוע מנציגי המוסדות להשכלה גבוהה איך בדיוק הם מתכוונים להשלים את הלימודים לסטודנטים כדי שבאמת לסטודנטים לא יהיה פה צד שנפגע

זאב אלקין:      הדבר השני זה כמובן הסתכלות מערכתית על המערכת הזאת

זאב אלקין:  לצערי היא למודת ניסיון מהשביתות, בגלל שמדובר גם על ארגונים שונים

זאב אלקין:  פעם זה ארגון בכיר, יש מחלקות עם ארגוני סגל זוטר וגם שם יכול לפרוץ שביתה

זאב אלקין:  פעם בשנתיים-שלוש אנחנו מוצאים את עצמנו בשביתות מהסוג הזה, ולפעמים ממושכות מאוד, שהסטודנטים בהם יכולים להיפגע מאוד, וכדאי לתת את הדעת איך בכלל צריך לעבוד מנגנון כדי שהסטודנטים כל החשיבות של המאבק על השכר, והוא חשוב כדי לשמר את הכוחות הטובים לאקדמיה הישראלית, גם צעירים יותר בסגל זוטר וגם הבכירים יותר

זאב אלקין:  אבל עדיין גם לראות שהסטודנט הוא לא זה שמשלם את המחיר של המאבקים האלה, וגם איך לראות מול נציגי המדינה שזה בד"כ הממונה על השכר במשרד האוצר, למה אי אפשר להגיע להסכם שנחתם אחרי שביתה לפני השביתה

זאב אלקין:  הרי בסוף כולם יודעים פחות או יותר לאן מגיעים ואפשר לעשות את זה בלי להביא את זה לנזק לסטודנטים

זאב אלקין:  למה צריך את המסורת הישראלית, שקודם שובתים ואז מגיעים לנקודה שהיה אפשר לסמן אותה עוד לפני תחילתה של השביתה

יוסף טייב: כנראה חלק מהשיטה

זאב אלקין: אבל יש מי שמשלם מחיר משמעותי על השיטה הזאת, ולכן כדאי לחשוב על שינוי השיטה

זאב אלקין:  ואגב, יש לנו סכסוכים פתוחים לפי מה שאני יודע לכן זה לא סתם היסטוריה אחורה

יוסף טייב: חברת הכנסת חוה אתי עטייה, שבעצם יזמה את הדיון, והצטרפו בעקבותיה אני רואה מספר רב של חברי כנסת, יוזמה ברוכה בבקשה

חוה אתי עטייה: תודה רבה לך אדוני היושב ראש על קיום הדיון החשוב

חוה אתי עטייה:  אתה ציינת שהשתתפת בשדולה למען ההשכלה הגבוהה

חוה אתי עטייה:  אז אני רוצה לומר שיש 3 שדולות בנושא

חוה אתי עטייה:  אז אני חושבת מן הראוי, ותציע את ההצעה למזג את שלושת השדולות לשדולה אחת

חוה אתי עטייה:  זה יהיה יותר ערך מוסף, היתרון לגודל

אימאן ח'טיב יאסין: השאלה איך הכנסת אישרה שיהיה 3 שדולות?     

זאב אלקין: זה לא שדולות באותו נושא

זאב אלקין:  תמיד בעולם בכנסת היו שדולות שעסקו בסטודנטים באופן ממוקד

זאב אלקין:  רק בנושא הסטודנטים שהוא נושא ראוי וכבד ומשמעותי ושדולה להשכלה גבוהה, שעיקר עיסוקה היא גם עסקה בסטודנטים כמובן, אבל עיקר עיסוקה היה במוסדות בתקציבים, במעמד המערכת בארגון הפנימי שלה, ולכן זה לא אותו דבר

זאב אלקין:  ויש הבדל ביניהם לכן הכנסת אישרה כי זה מסורתי

זאב אלקין:  אני הרבה שנים בכנסת תמיד הייתה שדולה אחת ולפעמים יותר מאחת בנושא הסטודנטים שהוא נושא יותר גם פופולרי בקרב חברי כנסת, והייתה השדולה להשכלה גבוהה שעסקה במערכת כולה על כל היבטיה המוסדיים

חוה אתי עטייה: אז ככה, אני יזמתי את הדיון בעקבות סטודנטים שפנו אליי, ולאחרונה התקיימו 3 שביתות באוניברסיטאות ברחבי הארץ

חוה אתי עטייה:  הראשונה היתה ב-27/03, השנייה הייתה ב- 01/05-03/05 והשלישית הייתה ב- 21/05-05/06

חוה אתי עטייה:  15 ימים, שזה הרבה

חוה אתי עטייה:  אז אני אומרת, מי שסובל זה כמובן הסטודנטים

חוה אתי עטייה:  אני אתן לך דוגמא, סטודנט שלומד שנה א' שהוא משלם 11,950 ₪ שכר לימוד בשנה הראשונה, הוא לומד 6 ימים בשבוע ולא למד 16 ימים מתוך בערך 155-160 ימי לימוד

חוה אתי עטייה:  ועל זה הוא משלם

חוה אתי עטייה:  75-77 ₪ ליום

חוה אתי עטייה:  ולכן למעשה שילם מ-1200-1232 ש"ח על ימי לימוד שלא התקיימו

חוה אתי עטייה:  אז כאן צריך, אני הגשתי הצעת חוק בנושא אז אם לא ניתן להגן בחקיקה בחוק זכויות הסטודנט אז יש פה להיכנס למשא ומתן עם הסגל האקדמי למל"ג וצריך להסדיר את זה

חוה אתי עטייה:  כי שביתות על תנאי השכר של הסגל זה תמיד זה יהיה בעתיד

חוה אתי עטייה:  אז אני חושבת שאחת ולתמיד צריך להסדיר את הנושא

חוה אתי עטייה:  תודה רבה

יוסף טייב: רות ארנברג המועצה להשכלה גבוהה

רות ארנברג: נעים מאוד, אני אתייחס לחלק שנאמר אכן היו השנה כמה שביתות ואנחנו מאוד מצרים על כך בעקבות שביתות חברי הסגל בגלל תנאי העסקתם

רות ארנברג:  אנחנו שמחים לומר שנחתם הסכם שכר שהוא טוב, והוא טוב במיוחד לסטודנטים

רות ארנברג:  זה הסכם שככה מחייב את הסגלים להיות יותר באוניברסיטה ויותר להנחות

רות ארנברג:  לגבי שביתת הסטודנטים בתשלום שכר הלימוד בכל האוניברסיטאות מה שנעשה בעצם, זה הם משלימים את כל החומר שהסטודנטים הפסידו במהלך כל ימי השביתה

רות ארנברג:  חלק מזה בהוספת ימי שישי כימי לימוד נוספים, חלק באמצעים טכנולוגיים של למידה מרחוק

רות ארנברג:      השנה לא הוארכה בעוד שבועיים בהתאם לשיטות שהיו, בגלל בקשות הסטודנטים שביקשו לא לפגוע להם בחופשת הסמסטר

רות ארנברג:  חלקם קנו כרטיסי טיסה, יוצאים לחופשות מבחנים וכדומה

רות ארנברג:  ולכן בעצם כל האוניברסיטאות עושים אצלם את העבודה הפנימית, ומשיבים לסטודנטים את מלוא החומר שהם צריכים ללמוד ואת כל מה שהובטח להם

רות ארנברג:  כך שזה נכון שהם לא למדו שבועיים בגלל השביתות, אבל את כל החומר הנלמד ואת ההכנה לבחינות והכל הם עושים בדיוק כנדרש, כמו בכל שנה האקדמית בה אין שביתות

יוסף טייב: דבורה מרגוליס, בבקשה

דבורה מרגוליס: שלום, נעים מאוד

דבורה מרגוליס:  דבורה מרגוליס, ראש מינהל ור"ה - ועד ראשי האוניברסיטאות

דבורה מרגוליס:  קודם כל, רק הערה: ב-27 למרץ לא הייתה שביתה

דבורה מרגוליס:  הייתה עצירת לימודים שהוחלטה על ידי האוניברסיטאות

דבורה מרגוליס:  במקביל, בעצם לשביתה שהתקיימה בכלל המשק, ההסתדרות השביתה את כל המשק באותו יום, שביתה של יום אחד

דבורה מרגוליס:      היו עוד שני ימי ההשבתה ושביתה של 15 יום של במסגרת העיצומים שנקט הסגל הבכיר

דבורה מרגוליס:  אנחנו כמובן מאוד הצטערנו על הדבר הזה

דבורה מרגוליס:  מו"מ עם הסגל נמשך לאורך כל הזמן גם בתוך השביתה דברים שבדרך כלל לא נעשים

דבורה מרגוליס:  לשמחתנו, זה הסתיים במאמצים מרובים של כל הצדדים: גם משרד האוצר, גם ות"ת, גם ור"ה וגם הסגל הבכיר

דבורה מרגוליס:  נשארו עוד 3 שבועות עד לתום הסמסטר, למעט אוניברסיטה אחת שבה זה פחות זמן

דבורה מרגוליס:  כמובן שכל הרקטורים כבר הינחו את כל המחלקות, הדיקנים, ראשי החוגים, ראשי בתי הספר תוך כדי השביתה להפעיל את כל מה שצריך כדי להשלים לסטודנטים את החומר

דבורה מרגוליס:  החומר יושלם, המוצר שעליו הסטודנטים משלמים לעניין שכר הלימוד זה המוצר השלם, המלא, האקדמי המלא ביותר

דבורה מרגוליס:  רקטור לא יחתום על סיום שנה אם הוא לא יחשוב שהסטודנטים קיבלו את כל החומר הנלמד

דבורה מרגוליס:  מהנדס צריך להנדס, אדריכל צריך לדעת לבנות, ורופא צריך לדעת מה שצריך לדעת

דבורה מרגוליס:  אף אחד פה לא יעשה הנחות ולא קיצורי דרך, רק מעירה שההתאחדות הסטודנטים בתוך השביתה השבוע לתוך השביתה של הסגל האקדמי, העבירה אלינו דרישה על סף אפילו אולטימטום, שבשום אופן לא להאריך את הסמסטר כדי להשלים חומר אקדמי לסטודנטים, מסיבה שהיא מצד אחד מובנת, הסטודנטים נערכים לקיץ לעבוד או לעשות דברים אחרים, מצד שני אם השביתה הייתה מתארכת ברור לחלוטין שלא הייתה להנהלות יותר מדי ברירה

דבורה מרגוליס:  לשמחתנו, אין בזה צורך

דבורה מרגוליס:  הסמסטר לא יוארך, והחומר יושלם באופן מלא ושלם

יוסף טייב: תודה רבה

יוסף טייב:  הדס קורמש, סטודנטית באוניברסיטת בר אילן

הדס קורמש בלישה: שמי הדס קורמש בלישה, ואני פה בשל 3 דרישות ובקשות שבאות מהשטח עצמו

הדס קורמש בלישה:  משיחות שאני עושה יום יום עם סטודנטים וסטודנטיות, אנחנו באנו בעצם קודם כל לדבר פה על מתווה ההשלמות

הדס קורמש בלישה:  סטודנטים בשנה א' וב' לומדים בין 8-12 שיעורים בשבוע

הדס קורמש בלישה:  ההשלמות האלה נופלות גם על קורס נוכחות חובה

הדס קורמש בלישה:  ואין לנו פה בעצם גב והתחייבות, צריך איכשהו באמת לקדם את השינוי של מתווה ההשלמות האלה, אם זה להוריד את החומר, לצמצם את ההשלמות, לקדם בעצם מתווה אחר שכן יכפר על החומר שהפסדנו אותו, וכדי שגם לא נפסיד את החומר אבל גם זה לא יפגע בזמן העבודה שלנו, בזמן השיעורים שאנחנו צריכים להיות נוכחים בהם

הדס קורמש בלישה:      דבר שני, כל העניין של הכספים ששילמנו

הדס קורמש בלישה:  שכר הלימוד מתבסס על שכר בסיס והשכר הנוסף על בסיס כמות השעות שאנחנו לומדים בשנה

הדס קורמש בלישה:  זה כסף שהלך לנו על שיעורים שבוטלו

הדס קורמש בלישה:  אני אומרת אם הכסף לא יחזור לחשבון הפרטי שלנו, אז לפחות שיגיע לנו בתור כיתות משופצות, נק"זים, בונוסים, להביא עוד מתרגלים בפקולטות שחסר בהם מתרגלים

הדס קורמש בלישה:      דבר שלישי ואחרון, זה באמת ליישר קו עם איך השביתות האלה מתנהלות לשנים קדימה

הדס קורמש בלישה:  אנחנו לא יכולים, אנחנו הסטודנטים להישאר בערפל, תלויים באוויר בלי לדעת מה קורה איתנו

הדס קורמש בלישה:  לחכות כל יום ל-12 בלילה לראות אם תתבטל השביתה או לא תתבטל

הדס קורמש בלישה:  צריך איכשהו לקדם פה איזה נוהל סדור, שבו בעצם בשביתות כאלו, אנחנו נדע שיעלו חומרים, מתנהלים משעה כזו ואחרת, שבאמת סטודנטים יידעו מה הזכויות שלהם בזמן שביתה, ומה מותר ומה אסור מטעם המרצים והאוניברסיטה כלפי הסטודנטים

הדס קורמש בלישה:  תודה רבה

יוסף טייב: תודה רבה

יוסף טייב:  אני רק רוצה לפנות למל"ג ו-ור"ה - רות ודבורה

יוסף טייב:  אם אפשר לפרט איך הם הולכים לקבל חזרה את הקורסים האלה, כי בסוף אנחנו רואים שזה בא לכאורה על חשבון קורסי חובה נוספים ויש התנגשות בשעות, איך האוניברסיטאות מתכננות את ההשלמה של הפער הזה? וזה יענה אולי גם על השאלה של הדס, על הסיפור של השיעורים שבוטלו

יוסף טייב:  ואם אכן הם יקבלו את אותן שעות? את אמרת מקודם דבורה שכן, השאלה איך הדברים מתבצעים

דבורה מרגוליס:  קודם כל אני אשמח לדבר איתך הדס אחרי הדיון, אני אבדוק עם דיקן הסטודנטים באוניברסיטת בר אילן האם נקבעו שיעורי השלמה על שיעורי חובה עם נוכחות חובה, זה די ברור שמדובר כאן באיזושהי טעות וצריך להסב את תשומת הלב

דבורה מרגוליס:  ואני בטוחה שאלו דברים שאפשר לטפל כי זה מקרה נקודתי וקונקרטי לסנכרן שעות

דבורה מרגוליס:  נטפל בזה בשמחה

דבורה מרגוליס:       תודה לאל הקורונה לימדה אותנו ואפילו גם לפניה, אפשרות לעשות הרבה מאוד דברים באופן דיגיטלי

דבורה מרגוליס:  בחלק גדול מהשיעורים ישנן הקלטות, ישנם חומרים

דבורה מרגוליס:  הסטודנטים יקבלו את הדברים האלה

דבורה מרגוליס:  אני מניחה שאתם מבינים שלהשלים שיעור שמתקיים במעבדת פיזיקה זה לא דומה להשלים קורס בהיסטוריה של ימי הביניים

דבורה מרגוליס:  לא ניכנס עכשיו בדיוק לרזולוציות הנקודתיות של כל תחום ותחום

דבורה מרגוליס:  שוב, כמו שאני אומרת הרקטורים ישבו על הדבר הזה מהיום הראשון שהשביתה הזאת פרצה כי לכולם היה ברור שככל שהזמן עובר, הדבר הזה מהווה קושי אקדמי

דבורה מרגוליס:  יש פתרונות בכל תחום ותחום, בהתאם למה שאפשר לעשות, וגם בהתאם למוסד

דבורה מרגוליס:  כל מוסד והיכולות והאפשרויות שלו

דבורה מרגוליס:  יינתנו פתרונות ויינתנו מענים

דבורה מרגוליס:  שוב, לא יצא מכאן סטודנט חסר בידע, לפחות מבחינת האוניברסיטאות, לא יהיה דבר כזה שמישהו פה יסיים שנה ללא הידע הנדרש

דבורה מרגוליס:  כמובן שיהיה פה מאמץ הדדי של שני הצדדים

דבורה מרגוליס:       סגל שלא עבד יצטרך לעבוד קצת יותר קשה בהוראה להשלים את החוסרים, וסטודנטים יצטרכו לעשות גם את המאמץ מצידם, האינטרס פה סה"כ הוא משותף

דבורה מרגוליס:  סגל זוטר אגב, לא שבת

דבורה מרגוליס:  כך שתרגולים כן התקיימו

דבורה מרגוליס:  ומה שהסגל הזוטר נותן באוניברסיטאות זה מאוד משמעותי וזה התקיים לאורך כל התקופה

דבורה מרגוליס:  ככה שלהבנת אנשי המקצוע האקדמי באוניברסיטאות, הפער בהחלט בר השלמה בתוך מסגרת הסמסטר הקיימת

יוסף טייב: תודה רבה

יוסף טייב:  חבר הכנסת טור פז

משה טור פז: אדוני היושב ראש, תודה

משה טור פז:  אני רוצה להעלות כאן שתי נקודות

משה טור פז:  קודם כול נכנסתי בדיוק שהדוברת לפניי סיימה, ואתייחס בשולי דבריה

משה טור פז:  אני באמת חושב שהסיפור הזה של הפגיעה בסטודנטים הוא באמת לב האירוע, וכאן שני תסריטים

משה טור פז:  יצא לי בעבר לדבר על זה גם עם אנשי כלכלה באוניברסיטאות

משה טור פז:  הם אמרו לי את הדבר הבא- תראה, גם כששובתים, גם כשלכאורה נפגע חלק יחסי, צריך להבין שאנחנו כל הזמן מתמודדים עם גירעונות ועם אתגר לחלק את המערכת האקדמית

משה טור פז:  לכן אתה לא יכול לייצר אחד מול אחד או אפילו במקרה הזה אחד מול 5, את החשבון הכלכלי

משה טור פז:  ולכן, אני הייתי רוצה שברוח הדברים שנאמרו לפני, עיקר ההשקעה הכלכלית פה תעשה באמת עבור ההשלמה עבור הסטודנטים

משה טור פז:       אמרה דבורה נכון - שלא דומה ההשלמה במעבדה להשלמה שצריך סטודנט בקורס במדעי הרוח, זה נכון

משה טור פז:  אבל אם אנחנו באמת נאחז בסיפור הזה של אובדן השעות, ואיך משלימים אותו, איך הולכים לקראת הסטודנטים, זה בעיניי הדבר העיקרי

משה טור פז:  כי בסוף, ואני אומר את זה שוב - סטודנט ששילם הרבה שנים שכר לימוד, אתה לא בא לחסוך כסף

משה טור פז:  אתה רוצה לצאת מהאקדמיה עם תואר טוב ככל הניתן

משה טור פז:  אם אתה יכול לחסוך על הדרך זה מצוין, אבל מה שיותר חשוב לך שתקבל תמורה לאגרה, במקרה הזה לשכר הלימוד

משה טור פז:  ולכן אני חושב שאנחנו צריכים לדרבן את ההשכלה הגבוהה ככל הניתן לייצר מפתחות, אני אקרא לזה כאן נדיבים להשלמות של חוסרים

משה טור פז:  כי לאוניברסיטה זה עולה פחות ממה שזה עולה לסטודנט

משה טור פז:  כלומר בסוף המתרגל הזה, לסטודנט זה עולם ומלואו ובאוניברסיטה זה סליחה על הביטוי, אבל יחסית זה הכסף הקטן

משה טור פז:  אני הייתי שם את המשקל שם, כי אני חושב שככה אנחנו נוכל להביא ערך רב לסטודנטים, סביב הנושא הזה של הביטולים וכו', ולא נפגע בחוסן הכלכלי של האוניברסיטאות והמוסדות האחרים שאנחנו יודעים שהוא בעייתי מאוד וקשה לכמת אותו אל מול השביתות

משה טור פז:  אבל אני אומר שוב, גם למוסדות האקדמיים יהיה נכון ללכת לכיוון הזה ככל הניתן של השלמות חומר יעילות, שנותנות מענה לסטודנטים

משה טור פז:  ומה שאמרה הדס, דורש כנראה עוד עליית מדרגה בנושא הזה

משה טור פז:  כלומר, יש מה לשפר, לפחות בחלק מהמוסדות

משה טור פז:  תודה רבה

ראובן שרי: האוצר נותן הנחיה בכל שביתה לנכות שכר

ראובן שרי:  האוצר מוציא חוזר ומודיע - נא לנכות מהשכר

ראובן שרי:  מה אתם עושים בשכר הזה? הייתם מחזירים את זה לסטודנט בדרך כזאת או אחרת? תודה

יוסף טייב:  תודה

יוסף טייב:  אביתר כהן יו"ר אם תרצו, באוניברסיטת העברית

יוסף טייב:  בבקשה

אביתר כהן: שלום רב, אני אביתר כהן, סטודנט לכלכלה באוניברסיטה העברית, ויושב ראש תא 'אם תרצו' באוניברסיטה

אביתר כהן:  התכנסו כאן בכדי לדבר על השביתות ועל הסכמי השכר

אביתר כהן:  אבל צריך לזכור שאחת השביתות השנה הייתה שביתה פוליטית, או בביטוי המכובס עצירת לימודים

אביתר כהן:  הנשיא שמגר בבג"צ חטיב אמר שהשביתה הפוליטית יש בה כדי לפתוח פתח להשליט את רצונם של השופטים על המוסדות הדמוקרטיים הנבחרים, ולכוון הליכים על פי כוח הכפייה של גופים חוץ שלטוניים ואף של קבוצות מיעוט בעלות יכולת כפייה הלכה למעשה

אביתר כהן:  לא ייתכן שהאוניברסיטה תשתמש בסטודנטים - בנו - ככלי לקידום אג'נדה פוליטית, דבר שהוא אבסורדי

אביתר כהן:  העובדה שלאוניברסיטה בכלל יש דעה פוליטית זה דבר שהוא אבסורדי

אביתר כהן:  אבל זה שהיא משתמשת גם בשביתה פוליטית כדי לקדם את הדבר הזה ולפגוע בסטודנטים, זה בכלל דבר שהוא הזייה

אביתר כהן:  נניח שאנחנו מקבלים פגיעה כלשהי בסטודנטים עבור הסכמי שחר, אבל עבור אג'נדה פוליטית זה דבר שחייב לפתור אותו עכשיו

אביתר כהן:      השביתה הפוליטית אסורה כבר היום על פי דיני העבודה

אביתר כהן:  אבל כנראה שהתביעות שהוגשו על ידי שר האוצר מן הסתם לא מרתיעות מספיק את האוניברסיטאות

אביתר כהן:  כנראה ששלטון החוק זה דבר שהוא לא מובן מאליו

אביתר כהן:  חושבים שהפתרון הוא חקיקה

אביתר כהן:  אם זה בחוק המועצה להשכלה גבוהה, או משהו כזה

אביתר כהן:  חוק שיאפשר סנקציות מטעם המל"ג מטעם יו"ר המל"ג של הליכים משמעתיים, שלילת תקציבים, סנקציות נוספות, יש הרבה רעיונות, אם אפשר גם במל"ג שתהיה אפשרות להתלונן על הדברים האלה

אביתר כהן:  זה דבר שהוא לא יכול להמשיך

אביתר כהן:  שביתה פוליטית כזו שבעצם משתמשת בסטודנטים בכדי לקדם הצעות חקיקה מטעם האוניברסיטאות, זה דבר שהוא לא ייתכן

אביתר כהן:  תודה רבה

יסמין פרידמן: תגיד, שביתה על הטרדות מיניות זה גם פוליטי בעיניך?      

אביתר כהן: האוניברסיטה היא לא גוף שתפקידו לעבור על הצעות חקיקה

יסמין פרידמן: אני שואלת אותך: האם שביתה או מחאה על הטרדות מיניות למשל, זה גם פוליטי בעיניך?      

אביתר כהן: כל נושא שקשור לחקיקה, בין אם אנחנו אוהבים אותו ובין אם לא - הוא לא קשור לאוניברסיטה כמוסד

אביתר כהן:  התפקיד של האוניברסיטה הוא להעביר ידע לסטודנטים

אביתר כהן:  לא ייתכן שמרצה או רקטור, או כל גוף אקדמי יחליט שהוא מקדם הצעת חקיקה בדרך כזו או אחרת, או מבטל הצעת חקיקה ומשתמש בסטודנטים לשם כך

יוסף טייב: אני פונה למל"ג ורוצה לשאול - האם יש במל"ג איזשהו אפשרות לפניות של סטודנטים שיכולים להתלונן על צורך של שביתה כזו או אחרת? או האם היה נכון באותו זמן לשבות או לא, ולא משנה מה הסיבה? בכוונה אני לא מתמקד בצד בשביתה כזו או אחרת ותאריכים כאלו ואחרים

רות ארנברג: סטודנטים תמיד יכולים לפנות, יש לנו פניות ציבור

רות ארנברג:  אנחנו עונים לפניות תדיר

רות ארנברג:  ככל שעולה טענה שדורשת בדיקה, היא עוברת לצוות המקצועי

רות ארנברג:  ואם צריך, היא גם מגיעה למל"ג ול-ות"ת

רות ארנברג:  מקום לפנות תמיד יש

יוסף טייב:  איך סטודנט יכול לפנות אליכם?      

רות ארנברג: יש דרך האינטרנט, שליחת מייל, יש מקום מאוד מסודר באתר המל"ג לפניות סטודנטים וגם יש לנו מענה טלפוני

אימאן ח'טיב יאסין: ומה עושים עם הפנייה הזו?     

דבורה מרגוליס:  כמה זמן לוקח עד שאתם משיבים לפנייה?     

רות ארנברג: כל הפניות שלהם שקשורות לאוניברסיטאות עוברות אליי ברמת הכמעט, אם לא באותו יום, אז יום למחרת

רות ארנברג:  אני דואגת לענות, יש לי התכתבות ענפה עם אגף פניות הציבור של המל"ג, גם בנושא הזה הגיעו תלונות ברמה שנשיא ורקטור עלו באופן אישי

רות ארנברג:  המל"ג איפשר להעביר לוועדה

רות ארנברג:  אם אתם רוצים את ההתכתבויות, אז המל"ג פנה וקיבל תשובה מהבכירים ביותר במערכת שכופרים בהנחה הזאת שזה היה פוליטי ואסור

רות ארנברג:  אז זה עניין של תפיסה שלך איך מתייחסים לעצירת לימודים הזאת

רות ארנברג:       אבל כן חשוב לי לומר, גברתי, חברת הכנסת שאנחנו עונים לפניות ציבור באמת בטווח של ימים בודדים, אלא אם כן מדובר בפניה מורכבת שדורשת בדיקות של צוותים מקצועיים, וגם אז אנחנו מעדכנים את הסטודנט בסטטוס של הפנייה שלו כל הזמן

רות ארנברג:  זאת אומרת הסטודנטים, מקבלים מאיתנו מענה מלא כל הזמן

יוסף טייב: אני אגיד לך את האמת, דבורה, יש לי קצת אלרגיה בתקופה האחרונה לסיפור הזה של האוניברסיטאות

יוסף טייב:  שכל דבר אומרים לי אוטונומיה

יוסף טייב:  לא משנה במה אתה פונה: בתקציבים – אוטונומיה; אתה מגיע ל-ות"ת – אומרים לך אוטונומיה; אתה מגיע לנושא מסוים – אומרים אוטונומיה; שולח מכתב – אומרים לי אוטונומיה

יוסף טייב:  לא מקובל עליי

יוסף טייב:  אני אומר לכם בצורה חד משמעית

יוסף טייב:  ואם נצטרך לעשות מה שנצטרך לעשות בשביל לשבור את הסיפור הזה אני אשבור אותו

יוסף טייב:  ואם צריך לכנס את הוועדה הזאת במשך מושב שלם סביב הנושא הזה, אני אעשה את זה

יוסף טייב:  אני אומר לכם שזה לא מקובל עליי

יוסף טייב:  אני מבין שיש אוטונומיה מסוימת, וצריך להיות אוטונומיה ברמה הלימודית וברמה התקציבית בנושאים מסוימים

יוסף טייב:  אבל בכל הנושאים שעולים בתקופה האחרונה, גם סביב השביתות, גם סביב הרפורמה או המהפכה, גם בנושאים נוספים

יוסף טייב:  אני חושב שאנחנו צריכים להגדיר את מסגרות האוטונומיה של ההשכלה גבוהה

יוסף טייב:  זו דעתי ואפשר לחלוק

יוסף טייב:      בבקשה יהונתן מרגוליס, יו"ר אגודת הסטודנטים והסטודנטיות באוניברסיטה העברית

יהונתן מרגוליס:  קודם כל, תודה על ההזמנה ותודה על קיום הדיון החשוב

יהונתן מרגוליס:  שמי יהונתן מרגוליס, אני יו"ר אגודת הסטודנטים והסטודנטיות באוניברסיטה העברית, בקמפוס הר הצופים

יהונתן מרגוליס:  אני כאן כדי לייצג את קולם של הסטודנטים לפחות בהר הצופים אותם אני מייצג, ואני מאמין שגם את שאר הסטודנטים, ולתת זרקור על הנושא הספציפי שאנחנו מדברים עליו - על השביתה

יהונתן מרגוליס:  הטענה שלי, והיא הטענה שבגינה היה לי חשוב להגיע לכאן ולהציג את העמדות - כשסטודנטים לא לומדים, הם עובדים

יהונתן מרגוליס:  זה מה שסטודנטים עושים

יהונתן מרגוליס:  אני רוצה להתעכב על הפרקטיקה של לקחת סטודנטים כבני ערובה בשביתה

יהונתן מרגוליס:       אנחנו כסטודנטים, חשוב לי להגיד בקצרה: אנחנו רוצים הוראה איכותית

יהונתן מרגוליס:  אנחנו רוצים שהמרצים והמוסדות שלנו יקבלו שכר, שיהיו להם תנאים הוגנים

יהונתן מרגוליס:  אבל אנחנו לא יכולים לתמוך בשביתה מן הסוג הזה

יהונתן מרגוליס:  הנקודה כאן שמעבר לנזקי השביתה, שזה הפסדת חומר, שכר לימוד שמשולם לשווא, שינוי שגרה לסטודנטים, יש סטודנטים שאין להם איפה להיות אם לא בקמפוס, שאין להם סביבת למידה נוחה בבית והם צריכים להשכיר לפטופ מהאוניברסיטה וכו' וכו'

יהונתן מרגוליס:  הנזק החשוב ביותר זה כשסיימנו את השביתה וחזרנו ללמוד, צריך להשלים את החומר

יהונתן מרגוליס:       השלמת החומר היא באה בהכרח על זמן העבודה של הסטודנטים

יהונתן מרגוליס:  יש מרצים ומרצות שמבינים את הרגישות ומורידים קצת חומר, ועושים השלמות שהם לא בחובה

יהונתן מרגוליס:  ויש מרצים ומרצות ובזה חשוב לציין את המרצים והמרצות של אוניברסיטה העברית בקמפוס הר הצופים - שרובם המוחלט גם מקליטים את שיעורי ההשלמה שהם עושים

יהונתן מרגוליס:  אבל יש מרצים שלא עושים את זה

יהונתן מרגוליס:  ואם מרצה או מרצה קובעים נוכחות חובה בשיעורי השלמה, ולא מקליטים את השיעורים שלהם, זאת אומרת בהכרח צריך לוותר על העבודה שלו, כשגם ככה אין לו כסף

יהונתן מרגוליס:  וזה בעיניי

יהונתן מרגוליס:  הנקודה החשובה ביותר שצריך לדבר עליה עכשיו

יהונתן מרגוליס:  ועוד מילה קטנה לסיכום- הייתי רוצה להגיד שהייתי מצפה מארגון ור"ה ומהמל"ג לתת הנחיות חותכות

יהונתן מרגוליס:  כמה חומר יורד מהמבחן, איך משלימים חומר, נוכחות חובה או לא נוכחות חובה וכו'

יהונתן מרגוליס:  ולא להשאיר את זה החלטה של כל רקטור, וגם כשזה החלטה של כל רקטור יש חופש אקדמי למרצים

יהונתן מרגוליס:  זאת אומרת שזה גם בעיה

יהונתן מרגוליס:  לסיכום הדברים שאני אומר, בשורה התחתונה סטודנטים וסטודנטיות צריכים לעבוד והשביתה כאן פשוט פוגעת ביכולת לפרנס את עצמם גם בימים שאחרי השביתה

יהונתן מרגוליס:  תודה רבה

יוסף טייב: ראובן לורנצי, יו"ר אגודת הסטודנטים בבר אילן

יוסף טייב:  בבקשה

ראובן שרי: היה פה דיון מאוד מעניין, אבל בסוף אגודת סטודנטים שעומדת ומדברת בפני עצמה עוד לא היה לנו כאן

ראובן שרי:  אז נעים מאוד, ראובן לורנצי יושב ראש אגודת הסטודנטים, אוניברסיטת בר אילן

ראובן שרי:  אציין גם שאני כאן מתוקף תפקידי בהתאחדות הסטודנטים הארצית, אני חבר הנשיאות וחבר וועד המנהל של ההתאחדות

ראובן שרי:       אני רוצה לפתוח בסיפור, אני רוצה לספר לכם על סטודנטית בשם נועה

ראובן שרי:  נועה, סטודנטית לכלכלה, נרשמה לתואר אחרי שהשקיעה הרבה בשביל לעבור את הפסיכומטרי ולהגיע לתואר הזה

ראובן שרי:  היא עובדת שעות על גבי שעות כדי לממן את התואר ואת המגורים שהיא גרה בסמיכות לקמפוס או במעונות

ראובן שרי:  ויום אחד בבוקר היא מגלה שהמרצים שובתים ואין יותר לימודים, רק הסגל הזוטר עובד

ראובן שרי:  ובעצם כל השיעורים של הסגל הבכיר מבוטלים, אין מענה למיילים, אין שעות קבלה

ראובן שרי:  כל השירותים הבסיסיים שסטודנט מצפה לקבל כשהוא משלם שכר לימוד לאוניברסיטה, פשוט נחתכו יום אחד בבוקר

ראובן שרי:  ולמה? כי מישהו החליט לנהל מאבק על הגב שלנו

ראובן שרי:  אני לא נכנס לדיון, האם השכר של המרצים הוא טוב או לא טוב, אנחנו בעד שלמרצים יהיו תנאים טובים, כי אנחנו מאמינים שמרצים טובים מקדמים הוראה טובה

ראובן שרי:  אבל לא יכול להיות שהמאבק הזה מתנהל על הגב שלנו, על חשבוננו ואנחנו צריכים לסבול

ראובן שרי:       אנחנו בסוף באנו לאוניברסיטה בשביל לקבל שירות ולרכוש השכלה ובסוף אנחנו חוטפים על הגב שלנו מאבקים פוליטיים, מאבקים של אינטרסים וכוח

ראובן שרי:  ולא יכול להיות שאנחנו צריכים לסבול מזה

ראובן שרי:  ומדברים פה הרבה על עניין שכר הלימוד

ראובן שרי:  נכון, אנחנו משלמים שכר לימוד והפסדנו ימי לימוד בתקופה הזאת, ובאמת הייתי מצפה שמדינת ישראל תיקח אחריות על האירוע הזה

ראובן שרי:  אני יכול לומר שאנחנו באגודת הסטודנטים של בר אילן, לוקחים אחריות על האירוע הזה

ראובן שרי:  אנחנו גם עובדים על התאמות לסטודנטים, הקלות, התחשבות, ואני כבר אמרתי את זה לסטודנטים שלי אנחנו נדאג להם כמו שאנחנו דואגים כל שנה, אז השנה נדאג עוד יותר לתת תגבורים לפני תקופת הלימודים מטעם אגודת הסטודנטים ובמימון אגודת הסטודנטים

ראובן שרי:  וההרגשה היא שרק אנחנו לוקחים אחריות, וכל הגופים האחרים, כרגע רק עסוקים בלזרוק אחריות

ראובן שרי:  אז אני יכול לומר ואני מקווה שגם החברים שלי באוניברסיטאות אחרות פועלים כמוני, ואני בטוח שהם גם יעשו את זה

ראובן שרי:  אנחנו לוקחים אחריות על הסטודנטים שלנו, אנחנו מצפים ממדינת ישראל גם לקחת אחריות בהקשר הזה

ראובן שרי:  וזה לא רק ההפסד הכספי, יש פה גם משמעות לעומס הגדול שהסטודנטים האלה חווים

ראובן שרי:  כמו שאמרתי, אנחנו אנשים עובדים

ראובן שרי:  שכר לימוד- נכון, המדינה משתתפת בשכר הלימוד, אבל בסוף אנחנו צריכים לשלם גם על שכר הלימוד וגם על הרבה דברים מסביב

ראובן שרי:       אני אישית גר עם אשתי במעונות הסטודנטים באוניברסיטת בר אילן, ושכר הדירה כמו שאתם יודעים, לא זול

ראובן שרי:  כל דבר בארץ הזאת מתייקר והנטל נופל עלינו כשאנחנו צריכים בתקופה הזאת גם להשלים שיעורים, גם להמשיך לפרנס את עצמנו, וגם להרים את הראש מעל המים עד תקופת המבחנים שנמצאת ממש מעבר לפינה

ראובן שרי:  אני חושב שהיה ראוי שמדינת ישראל תיקח אחריות על האירוע הזה גם במישור הכספי, ואני חושב שזה המקום לבוא ולומר את זה

ראובן שרי:  אנחנו יודעים שהאוניברסיטאות זו לא הכתובת, אלא פה נמצאת הכתובת

ראובן שרי:  וגם שאנחנו מצפים יותר להתחשבות

ראובן שרי:  את השביתה הזאת אנחנו כבר לא נציל, אבל הדבר הכי חשוב זה שצריך לעשות סדר בנושא הזה להבא

ראובן שרי:  לא יכול להיות שכל כמה שנים יהיה איזה מאבק על חשבון הסטודנטים, בגלל שהמרצים או מישהו אחר רוצה לגייס משאבים של המדינה עבורו

ראובן שרי:  הסטודנטים יסבלו

ראובן שרי:  היום זה היה הסגל הבכיר, אולי בעוד שנה זה יהיה הסגל הזוטר

ראובן שרי:  צריך לשים סוף לדבר הזה

ראובן שרי:  אנחנו לא מזלזלים בזכות השביתה, זו זכות מאוד חשובה בדמוקרטיה, אבל לא יכול להיות שאנחנו נספוג את המחיר הזה במלואו פעם אחרי פעם

ראובן שרי:  ואנחנו מבקשים מכם חברי הכנסת לקחת אחריות על האירוע הזה, לעצור את זה עכשיו

ראובן שרי:  לדאוג שפעם הבאה שאנשים ירצו לקדם אינטרסים, יעשו את זה על חשבון הזמן הפרטי שלהם

ראובן שרי:  בלי לפגוע בסטודנטים, בלי לפגוע בשכר הלימוד שלנו, בלי לפגוע בזמן שלנו, ושלא יקדמו אינטרסים ואג'נדות או ענייני שכר על חשבון הסטודנטים

ראובן שרי:  תודה רבה לכם

יוסף טייב:  איתי סתת, בבקשה

איתי סתת: נעים מאוד, קודם כל אני מברך על קיום הדיון החשוב

איתי סתת:  אני כאן בשני כובעים

איתי סתת:  האחד כראש המחלקה למדיניות ציבורית בתנועת ישראל חופשית, והשנייה פשוט כסטודנט

איתי סתת:  שגם חווה מה זה להיות סטודנט במדינה הזאת

איתי סתת:      הנחת עבודה כאן בדיון, אם אני לא טועה, היא שסטודנטים צריכים לקבל יחס טוב מהמדינה, ושמצבם הכלכלי יאפשר להם ללמוד בכבוד ולהתקיים במקביל

איתי סתת:  ואני חושב שכן צריך לשים על השולחן את מה שקורה פה בשבועיים-שלושה האחרונים, ואת תקציב המדינה שעבר שבו יש שחיקה של 10% בתקציב ההשכלה הגבוהה, שבסופה בא לידי ביטוי בפגיעה באותם הסטודנטים ובהשכלה הגבוהה עצמה, והקצאת כספים קואליציוניים שבהם יש 0 ש"ח שמוקצים לסטודנטים

איתי סתת:  אז נכון שלקיים דיון זה חשוב ולאשר את ההצעה לסדר זה בהחלט נחוץ, ואני מקווה שתמשיכו לדון בנושא החשוב הזה

איתי סתת:  אבל המדיניות של הממשלה והקואליציה שכבוד היושב ראש הוא חבר בכיר בה, שבסופו של דבר לא תעדיפה את הסטודנטים

איתי סתת:  לא בטופ 100 של הדברים שחשובים לה

איתי סתת:  אם אנחנו מסתכלים על מעל 100 של סעיפים בכספים הקואליציוניים שעברו, בעוד שמקצים מעל 6 מיליארד שקלים למטרות מאוד מגוונות, שביניהן סכום אדיר של כסף הולך על מתן מלגה לכל החיים לאנשים שלומדים תורה במשך הרבה שנים, בסכום שאני כסטודנט הייתי רק יכול להתפלל לקבל אותו רק לתקופת זמן הלימודים שלי

איתי סתת:  וצריך לשים את זה בעיני השולחן

איתי סתת:  ואני מקווה שהממשלה והקואליציה לקראת התקציב הבא, אם היא אכן תעביר אותו, אכן תשים את הסטודנטים בסדר עדיפויות במקום ראוי באופן שוויוני למה שעושים לאוכלוסיות אחרות במדינה

יוסף טייב: תודה רבה

יוסף טייב:  חבר הכנסת סימון דוידסון, רוצה להגיד כמה דברים?     

סימון דוידסון: סליחה שהגעתי באיחור, הייתי פה בשדולה

סימון דוידסון:  אבל קודם כל אני רוצה לברך את הדיון הזה

סימון דוידסון:  אני שמח שבחודש האחרון היו זה הדיון השלישי בנושא של השכלה גבוהה

סימון דוידסון:  בשבוע שעבר הוקמה השדולה להשכלה הגבוהה, רק אגיד לכם שבקדנציה הקודמת אולי היו שני דיונים בנושא של השכלה גבוהה

סימון דוידסון:  אמנם אנחנו לא נכנסים פה לנושא הפוליטי ולנושא של התקציב, ואני לא רוצה להיכנס לפה עכשיו למרות שאני מסכים איתך במאה אחוז - - -     

יוסף טייב: אני לא מאמין שאתה מסכים איתו ב-100%, אולי ב90%

סימון דוידסון: מסכים איתו ב- 98

סימון דוידסון: 8%

סימון דוידסון:       אני רק רוצה לומר דבר אחד לכל הסטודנטים שנמצאים פה והמובילים במכללות שלכם, באוניברסיטאות

סימון דוידסון:  אתם הקטר של מדינת ישראל בסופו של דבר

סימון דוידסון:  ואם מסתכלים קדימה 10 שנים ולא יותר מכך, אותם אנשים שלומדים בסופו של דבר יחזיקו את המשק הכלכלי

סימון דוידסון:  אין מה לעשות, אתם תרוויחו יותר כי אתם לומדים, ועובדים כמובן

סימון דוידסון:  ואתם תשלמו מיסים יותר, ועם המיסים האלו יהיה אפשר להחזיק את המדינה

סימון דוידסון:  אבל תזכרו דבר אחד - ככל שנשקיע פחות בסטודנטים בהשכלה הגבוהה, ככה המיסים בסופו של דבר בעתיד, יהיו גבוהים יותר

סימון דוידסון:  לכן אמרתי ואני אומר זאת שוב, עלינו כמדינה לדאוג לכך שהילדים בפריפריה ילמדו יותר ויהיו אקדמאיים יותר, כי זה האינטרס שלנו כמדינה

סימון דוידסון:  כי בסוף כמו שאמרתי הם ירוויחו יותר וישלמו יותר מיסים

סימון דוידסון:  אז אני שמח על הדיונים על ההשכלה הגבוהה, אבל בסוף צריכים להפוך את זה מבחינה פוליטית למעשים

סימון דוידסון:  לתקציבים, לתמיכה, לעזרה ולשים את זה על השולחן ולהבין כי ההשכלה הגבוהה היא העתיד של מדינת ישראל

סימון דוידסון:  תודה

יוסף טייב: תודה רבה

יוסף טייב:  יסמין, את רוצה להגיד משהו?     

יסמין פרידמן: מצד אחד, אתם אומרים שאתם רוצים שיהיו למרצים שכר הולם וראוי, אבל אתם לא רוצים שזה יהיה על הגב שלכם

יסמין פרידמן:  אבל זה אותו דבר יגידו המורים ששובתים וזה על הגב של התלמידים

יסמין פרידמן:  לצערי, במדינת ישראל אין הרבה אופציות אחרות להפעיל לחץ על הממשלה להיכנס למו"מ

יסמין פרידמן:  ונכון, זה נופל עליכם ואתם צודקים שאולי אתם רוצים בחזרה את החלק היחסי של שכר הלימוד

יסמין פרידמן:  אבל אני גם אומר לכם עוד משהו, ומי שיש להם ילדים יודעים, שכשיש לך ילד בגן בחודש אוגוסט - אתה משלם על חודש מלא, אבל הילד נמצא בגן רק שבוע

יסמין פרידמן:  אני רק אומרת שזה קיים בהמון מקומות - שלפעמים אתה משלם ואתה לא מקבל את מלוא התמורה

יסמין פרידמן:  עכשיו, אני אומרת שיחזירו להם את שכר הלימוד שהם פספסו, אבל בעיקר אני חושבת שצריך להקל עליהם בחומר הלימוד ובעומס על התקופה שלא קיבלתם את מה שאתם אמורים לקבל

יסמין פרידמן:  זהו, זה הכול

אימאן ח'טיב יאסין: חייבת משפט אחד

אימאן ח'טיב יאסין:  באמת, אני מאוד מעריכה אותך חברתי יסמין, אבל ההשוואה היא ממש לא במקום

אימאן ח'טיב יאסין:  כי בגן זה המבנה

אימאן ח'טיב יאסין:  ההורים יודעים כשנכנסים לגן, כשנרשמים - זאת המתכונת

אימאן ח'טיב יאסין:  מצד שני אנחנו מדברים על הסטודנטים וזה לא רק הצד הכספי, אני מדברת גם על הלחץ הנפשי ועל האובדן של החומרים ועל מקום העבודה שמשתבש

אימאן ח'טיב יאסין:  והרבה דברים מעבר לזה ואין ספק שהמרצים צריכים גם לקבל את מה שמגיע להם, אבל שלא יהיה ספק שזה לא אמור להיות על חשבון הסטודנטים

אימאן ח'טיב יאסין:  בשום פנים ואופן

אימאן ח'טיב יאסין:  יש נוהל, יש תעריפים שקובעים אותם, אז ללכת לפי הכללים

אימאן ח'טיב יאסין:  למה להשתמש בסטודנטים ככלי?      תתארו לעצמכם סטודנטים בשנה אחרונה שאמורים לסיים ולצאת לעבודה

אימאן ח'טיב יאסין:  הם מחכים בקוצר רוח כדי לסיים ואז יש שביתה והכל מתעכב

אימאן ח'טיב יאסין:  אתם יודעים מה? אפילו שעשו את המבחנים, מספיק שלא יקבלו את האישורים שלהם של הסיום

אימאן ח'טיב יאסין:  זה לא סיפור כזה קטן

אימאן ח'טיב יאסין:  והסטודנטים שילמו מחירים גבוהים בשנים האחרונות

אימאן ח'טיב יאסין:  ב-3 שנים האחרונות הסטודנטים שילמו הרבה מחירים כבדים

אימאן ח'טיב יאסין:  הסטודנטים שילמו שכר לימוד, שילמו מעונות שלא גרו בהם, שילמו על שירותים של אבטחה כאשר כלל לא הגיעו לאוניברסיטה, שילמו על שיעורים של מחשבים וכל מיני דברים כאשר הם לא היו שם בכלל

יוסף טייב:  אני רק רוצה להבין משהו חברי הכנסת

יוסף טייב:  דבורה מ-ור"ה, אני יש לי כמה חילוקי דעות עם ור"ה

יוסף טייב:  אבל בנושא הזה אני חושב שהיא אמרה את זה בצורה הכי ברורה שיש

יוסף טייב:  התלמידים יקבלו את ההשלמה הזאת

אימאן ח'טיב יאסין: הם עדיין מפסידים כבודו

אימאן ח'טיב יאסין:  זו לא השלמה

אימאן ח'טיב יאסין:  ישלימו להם את החומר, אבל איך אמר הסטודנט פה - יש סטודנטים שעובדים וההשלמה הזאת תבוא על חשבון שעות העבודה שלהם

אימאן ח'טיב יאסין:  ואז זה עוד הפסד

יוסף טייב:  אז אני רק אומר על הנושא של הקורסים, הדס העלתה את הנושא הזה ודבורה אמרה שתטפל ותבדוק את זה מול האוניברסיטאות

יוסף טייב:  אכן, אם יש נושא של קורס שעומד על קורס שהוא חובה, לא כאן המקום של הוועדה לטפל בזה ואכן ורה יטפלו בזה ויסדרו את הנושא

יוסף טייב:  דבורה, אם אפשר גם לקחת בחשבון את מה שהעלתה עכשיו אימאן - מה קורה עם הנקודה האחרונה שהעלית

דבורה מרגוליס:  שוב אני אומרת- שנת לימודים באוניברסיטה סמסטר א' הוא 12-13 שבועות, סמסטר ב' 12-13 שבועות, אנחנו מדברים על שבועיים מתוך שנה

דבורה מרגוליס:  תשמעו, עם כל הכבוד ההנהלות של האוניברסיטאות לא אחראיות על הצעדים - - -     

ראובן שרי: אני חושב שהכוונה לעיצומים שנעשו

ראובן שרי:  היו עיצומים גם בסמסטר א', שבעצם לא נבדקו מבחנים והיו עיכובים במבחנים

ראובן שרי:  זו הכוונה לדעתי

דבורה מרגוליס: והדברים אחר כך חזרו לעבודה רגילה

דבורה מרגוליס:  יושב פה נציג ההסתדרות

דבורה מרגוליס:  יש זכות לעובד לשבות

אימאן ח'טיב יאסין: ויש זכות לסטודנט לקבל את הציון שלו

דבורה מרגוליס: לגמרי

דבורה מרגוליס:  השאלה האם אתם עושים דיון כזה גם לגבי מורים ששובתים?     

יוסף טייב:  אני קראתי פה לרן ארז, שהיה את הסיפור של השביתה בתיכונים

יוסף טייב:  שתלמידים לצערי לא יצאו לטיולים

יוסף טייב:  אני חושב שזה לא ראוי

יוסף טייב:  נכון שזכות השביתה קיים ונכון שטוב שההסתדרות קיימת, אבל יחד עם זאת צריך לפעול

ראובן שרי:  רציתי להגיד בקצרה ממש, מערכת החינוך הרגילה היא מערכת חינוך חובה

ראובן שרי:  האוניברסיטאות זה אנחנו בוחרים ללכת לשם ואנחנו משלמים את שכר הלימוד שלנו, בשונה ממערכת החינוך חובה

ראובן שרי:  ואני חושב שההבדל הגדול זה שמערכת החינוך הרגילה של התלמידים שובתת, אז כל המדינה שומעת על זה

ראובן שרי:  זה כואב לכולם

ראובן שרי:  אנשים הולכים לעבוד, זה מפריע לכולם

ראובן שרי:  וכשאצלנו שובתים, ואני אומר את זה בצער מניסיון - זה לא מעניין אף אחד

ראובן שרי:  אנחנו ניסינו, אנחנו עבדנו גם במסגרת ההתאחדות וגם במסגרת שיתופי פעולה בין אגודות נוספות, והאמת היא שהייתה הרגשה שנגיד אפילו ברמה הציבורית התקשורתית - זה לא מעניין

ראובן שרי:  ואני חושב שזו סיטואציה מאוד מאוד בעייתית

ראובן שרי:  ודיברתם על איך בכל זאת אפשר לעשות?     אני אתן דוגמא, יכול שהיא לא קשורה בכלל, אבל למי שמכיר ומי שבקיא - אגודות סטודנטים נדרשות לחתום על הסכם דמי רווחה מול המוסד שלהם עד לסוף חודש אפריל

ראובן שרי:  מה קורה אם אנחנו לא חותמים על הסכם כזה? יש לנו קיזוז של 5%

ראובן שרי:  אז חברי הכנסת, אולי לכם יש דרך למצוא בצורה חוקית ולעגן בחוק איזושהי סנקציה שבמקרה וההסכמים לא נחתמים בזמן, כדי למנוע מצב שכל צד מנסה להעצים את האינטרסים שלו על הגב שלנו

ראובן שרי:  אנחנו כשאנחנו לא חותמים על הסכם האוניברסיטה, אני יודע שלי יהיה 5% פחות מלתת לסטודנטים בשנה הבאה, אז יש לי אינטרס לחתום

ראובן שרי:  אנחנו חותמים עד אפריל

ראובן שרי:  והנה אני למשל, חתמתי לא מזמן על הסכם לטובת השנה הבאה

ראובן שרי:  אני חייב לחתום עד אפריל השנה לשנת הלימודים הבאה, אחרת, אם חתמתי בראשון למאי, אני סופג 5% קיצוץ

ראובן שרי:  ואני יכול להגיד שזה כבר קרה לי

ראובן שרי:  כשנכנסתי לתפקיד לא היה הסכם בתוקף, אז חטפתי 5% קיצוץ וכבר לא יכולתי לשנות כי נכנסתי לתפקיד ביוני

ראובן שרי:  אתם נציגי הציבור שלנו, אנחנו מצפים שתימצאו את הדרך למנוע את הפעם הבאה

ראובן שרי:  את השביתה הזאת, וצריך לומר בכנות: כבר איבדנו

ראובן שרי:  תודה רבה

יוסף טייב: אליקו, אתה רוצה להגיד כמה מילים בקצרה?     

אליקו שליין:  שמי אליקו שליין ואני פעיל חברתי ונכה

אליקו שליין:  אף אחד לא סופר את הסטודנטים הנכים ולא מפצה אותם

אליקו שליין:  בסופו של דבר, יש המון בעיות עם הנושא הזה של סטודנטים נכים

אליקו שליין:  אני מבקש שהוועדה הזאת תתכנס אם לא בדיון הזה, בדיון מסוים מיוחד על הנושא של סטודנטים נכים

אליקו שליין:  תודה רבה

יוסף טייב: הערה חשובה, ואכן הוועדה תתכנס

יוסף טייב:       טוב, ברשותכם

יוסף טייב:  הוועדה מודה לחברי הכנסת

יוסף טייב:  הוועדה קובעת כי אין מקום לפגוע בזכויות ובשירות שהסטודנטים זכאים להם ומשלמים שכר לימוד, והם זכאים למלוא השירות

יוסף טייב:  הוועדה רשמה לפניה כי האוניברסיטאות ישלימו לסטודנטים את מלוא החומר החסר

יוסף טייב:  לצורך כך נדרשת גם גמישות הסטודנטים למציאת פתרונות

יוסף טייב:  ואני כן מציע גם למל"ג גם ל-ות"ת וגם ל-ור"ה, לנסות למצוא פתרון כדי להתחשב בסיפור הזה שסטודנטים צריכים במקביל לצאת לעבודה ולשבת בשולחן עגול עם נציגי האוצר

יוסף טייב:      אם אוניברסיטה לא משלימה את החסר, יש לפנות ל-ור"ה ולמל"ג והם יטפלו

יוסף טייב:  ובכך כל סטודנט יכול לפנות באמצעים שונים ויקבל תשובה

יוסף טייב:  אני אשמח לדעת מהו פרק זמן ההמתנה שסטודנט ממתין עד לקבלת התשובה

יוסף טייב:  הוועדה תתכנס לישיבת נוספת בנושא מלגות לסטודנטים בזמן הקרוב

יוסף טייב:  אני מקווה שזה יקרה כבר בשבוע הבא

יוסף טייב:    ברשותכם, אני נועל את הדיון